text: [{"text_idx": "#000002", "text": "Vakarau mena vakaraitaki koya tale na timi ni All Blacks ni oti na nodratou druka ena imatai ni qito vaka tobu ka itukutuku talega ni veigauna ena sotasota ni Rugby World Cup."}, {"text_idx": "#000003", "text": "Ratou mai druka ena kai 27-13 vei Varanise mai Parisi ena macawa sa oti."}, {"text_idx": "#000004", "text": "Ia , namaki mena levu talega na veisau kina timi ena sota kei Namibia e Toulouse ena Vakarauwai oqo. Namibia e se bera vakadua ni bau qaqa ena sotasota vakatobu ni Rugby World Cup. Ratou a druka talega ena i matai ni sotasota vakatobu vei Italy ena kai 52-8."}, {"text_idx": "#000005", "text": "Ena 2015, mai laveta na timi nei Steve Hansen na Webb Ellis Cup e Igiladi, ia e rogolevu duadua na kaila vei Namibia ena qito vakatobu ni ratou a mai tabaka e dua na sikoa ena nodratou a sota kei na All Blacks e Lodoni."}, {"text_idx": "#000006", "text": "Ena veivuke tiko na forward coach ni All Blacks ko Jason Ryan ena kena digitaki na iyatu e liu kani tiko e vica kara se mavoa tiko ena gauna oqo me vakataki Sam Cane, Shannon Frizell, Tyrel Lomax and Jordie Barrett."}, {"text_idx": "#000007", "text": "Namaki tiko me ratou na qito na cauravou ka ratoua sega ni qito ena sota kei Varanise \u2013 wili kina na duru Tamaiti Williams, halfback Cam Roigard, playmaker Damian McKenzie kei na wing o Caleb Clarke."}]